מה עושה המערכת של april?
"מריץ" את לוגיקת המס על נתוני אזרחים, כדי להכין עבורם את הטפסים, לחשב את ההחזר הצפוי ולהציע טיפים ליעול
המערכת שפיתחה April (הסטארטאפ נקרא על שם החודש האחרון שבו ניתן להגיש את דיווחי המס) כוללת "מנוע מס" (tax engine) שמסוגל להבין את מורכבות חוק המס האמריקאי (בין השאר על ידי שימוש ב-NLP). המנוע הזה אז "מריץ" את לוגיקת המס על נתוני אזרחים, כדי להכין עבורם את הטפסים, לחשב את ההחזר הצפוי ולהציע טיפים ליעול. בניגוד למה שאולי ניתן לצפות ממערכות פיננסיות ומיסים, בסטארטאפ הישראלי שמו דגש גם על חוויית המשתמש, שתאפשר, על פי החברה גם "לאזרח הממוצע" להזין בקלות את הנתונים הפיננסיים הרלוונטיים שלו לצורכי מס, ולקבל בצורה ויזואלית את כל המידע מהמערכת. בנוסף, כוללת המערכת של החברה גם יכולות אינטגרציה (APIs/SDKs), כדי שמפתחים וארגונים פיננסיים שונים יוכלו להטמיע את היכולות של המערכת ולספק שירותי מס למשתמשים שלהם.
המערכת של april מריצה את לוגיקת המס על נתוני אזרחים, מכינה עבורם את הטפסים, מחשבת את ההחזר הצפוי ומציעה טיפים לייעול.